অন্যদিকে ক্লাব ফুটবলে স্পেনের ফুটবল লীগ, যা "লা লীগা" নামে পরিচিত, সেখানে অ্যাটলেটিকো মাদ্রিদের জয়জয়কার ছিল গত বছর। দীর্ঘদিনের বার্সেলোনা আর রিয়াল মাদ্রিদের একাধিপত্যের জন্য লা লীগা খানিকটা একঘেয়ে যাচ্ছিল। তাই সীমিত রসদ নিয়ে বার্সেলোনা আর রিয়াল মাদ্রিদের সাথে পাল্লা দিয়ে আর ২০০৪ সালের পর এই প্রথম তাদের হাত থেকে চ্যাম্পিয়নের শিরোপা কেড়ে নিয়ে অনেকেরই মন জিতে নিল অ্যাটলেটিকো। তবে তবুও তাদের সমর্থকদের মনে একটু আক্ষেপ থেকে যাবে। কারণ এর সাথে ইউরোপের সবচেয়ে মর্যাদার টুর্নামেন্ট চ্যাম্পিয়ন্স লীগের শিরোপাও তো তারা প্রায় জিতে ফেলেছিল। তীরে এসে তরী ডুবল ফাইনাল ম্যাচের শেষ মিনিটে এসে। রিয়াল মাদ্রিদের সাথে ফাইনাল ম্যাচে ১-০ গোলে জিতছিল অ্যাটলেটিকো। ৯০ মিনিট শেষ হয়ে ইনজুরি টাইম শুরু হয়েছে। সবাই অপেক্ষা করছে রেফারীর বাঁশি বাজানোর। সেই সময় হঠাৎ গোল খেয়ে যায় তারা। আর হয়তো এই আচমকা ধাক্কাটা সামলাতে না পেরে একষ্ট্রা টাইমে ৪-১ হেরে গোলে হেরে যায় অ্যাটলেটিকো।